Kunne kuljet...?
Kunne kuljet pilvi taivahalla,
 minne ompi matkasi;
 onko sulla avaruuden alla
 opastajaa teilläsi?

 Vai sä sinne, tänne liiteletkö
 joka tuulta seuraten,
 meiltä suotta vainen peitteletkö
 auringonkin paistehen?

 Taikka onko ehkä sulle myöskin
 tehtäväsi määrätty
 sekä kaikki laajat harhatieskin
 siunaukseks säädetty? –

 Mutta miksi koitan ongelmoita
 avaruuden selittää,
 oman elämäni kohtaloita
 kun en taida käsittää.

 Paikan, missä synnyin, tosin tiedän,
 kertomasta emoni,
 mutta missä kerran hautaan viedään,
 sit’ ei sano tietoni.

 Onkohan siis koko elämäni
 turhaa harhailemista,
 onko loppupäätös tehtäväni
 piestä mailman murheista?

 Ei, ei, niin ei laita olla saata,
 kurjin oisin luoduista.
 Vaikka kuolo ruumiin kaataa,
 henkeä ei hauta saa.

 Vaikk’en tiedä määrää päivieni,
 olen täällä matkamies,
 niin sä Herra taivaan johdat tieni
 mailman myrskyist’ autuutees.

N[iilo]. E. W[ainio].

Lähde: Turun Kuva-Lehti 19.1.1890.

Niilo E. Wainio
Runot
Turun Kuva-Lehti
1890